मुंबई. कई फिल्मों में अमिताभ बच्चन की मां का रोल करने वाली निरूपा राय के दोनों बेटे अब उनके बेडरूम के लिए झगड़ रहे हैं। दरअसल, पिछले डेढ़ साल से निरूपा के बेटों किरन (45) और योगेश के बीच प्रॉपर्टी को लेकर विवाद है। यह विवाद साल 2015 में निरूपा के पति कमल राय की डेथ के बाद शुरू हुआ। किरन और योगेश प्रॉपर्टी पर मालिकाना हक चाहते हैं। निरूपा के बेडरूम को लेकर दोनों का कहना है कि इससे उनका अटैचमेंट जुड़ा हुआ है। बड़े भाई पर धमकाने का आरोप लगा चुके हैं किरन...
- किरन ने पिछले साल बॉम्बे हाईकोर्ट में याचिका दायर की थी। इसमें उन्होंने अपने बड़े भाई योगेश पर आरोप लगाया था कि घर का हक पाने के लिए उन्हें डराया-धमकाया जा रहा है।
- याचिका में दावा किया गया था कि निरूपा अपनी वसीयत में नेपियन सी रोड आपार्टमेंट की पूरी संपत्ति हसबैंड कमल और छोटे बेटे किरन के नाम की थी।
- यह याचिका किरन की ओर से एडवोकेट जुल्फिकार मेमन ने लगाई थी।
- इसके अलावा, किरन ने एक याचिका सिटी सिविल कोर्ट में लगाते हुए मांग की थी कि योगेश को निरूपा बेडरूम में जाने से रोका जाए।
- हालांकि, कोर्ट ने उनकी यह याचिका ठुकरा दी।
- किरन ने याचिका में कहा था, "मैं आखिरी वक्त तक पेरेंट्स के साथ रहा था। जबकि योगेश और उनकी पत्नी उन्हें टॉर्चर करते थे। 2004 में मां के निधन के बाद पापा ने जो वसीयत बनाई, उसमें मुझे नेपियन सी रोड स्थित फ़्लैट का इकलौता मालिक बनाया गया। योगेश और उनके परिवार को भी यहां रहने की अनुमति दी गई। लेकिन इस शर्त पर कि वे पेरेंट्स के बेडरूम में नहीं जाएंगे।"
योगेश का भी यही दावा
- इस मामले में योगेश का रिएक्शन नहीं मिल पाया है। लेकिन उन्होंने कोर्ट में एक एप्लीकेशन लगाई है। इसमें लिखा है कि मां के बेडरूम पर किरन का कोई अधिकार नहीं है। यह उनके हिस्से में शामिल है।
- उनके मुताबिक. बेडरूम की चाबियां उनके पास हैं। ताकि किरन इसका गलत इस्तेमाल न कर सके।
आगे की स्लाइड्स में पढ़िए निरूपा की फ़िल्मी करियर के बारे में...
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva